Lars Ramndal

Lars Ramndal (1893–1971) var en norsk gårdbruker, organisasjonsmann og politiker (V) fra Mosterøy. Han var ordfører i Mosterøy 1931–1941 og fredssommeren 1945, og stortingsrepresentant for Rogaland i fem perioder 1945–1965.

Han ble født på Mosterøy, hvor faren var gårdsbruker. Selvbiografiske oppvekstminner I ungdommen gikk han på Jæren folkehøgskule, arbeidet som herredskasserer og som fisker. Han drev fra 1926 garden Dysjeland. Ramndal satt i kommunestyret fra 1922 til 1945. Han ble arrestert av de tyske okkupasjonsmyndighetene i april 1944, og sattt i krigsfangenskap til mai 1945.Lars Ramndal; fanger.no

På Stortinget var han var formann i justiskomitéen i alle fem periodene. Han nevnes som opphavet til ordningen med Sivilombudsmann. Han var Leder i Rogaland Venstre 1945–47 og nestleder i Venstre 1950–1952.

Ramndal var aktiv i mange organisasjoner: han skrev for Det Norske Misjonsselskaps blad Misjonstidende 1945–56, var fylkesleder i Norsk Landmandsforbund og Rogaland fiskarlag, og landsstyreleder i Avholdsfolkets landsnemnd. Han hadde også verv i Israelsmisjonen, Rogaland brislingfiskarlag, Stavanger bispedømmeråd, menighetsråd og Det Norske Totalavholdsselskap. Han ble i 1955 hedret med Klostermedaljen fra DNT.

Han tok i 1926 initiativ til bygdemuseum på Mosterøy. Han skrev også to fiskerviser, lokalhistorie og utga andre bøker.
Referanser

 Eksterne lenker 





Kategori:Stortingsrepresentanter fra Venstre
Kategori:Stortingsrepresentanter for Rogaland
Kategori:Stortingsrepresentanter 1945–1949
Kategori:Stortingsrepresentanter 1950–1953
Kategori:Stortingsrepresentanter 1954–1957
Kategori:Stortingsrepresentanter 1958–1961
Kategori:Stortingsrepresentanter 1961–1965
Kategori:Venstre-ordførere i Rogaland
Kategori:Ordførere i Mosterøy
Kategori:Personer fra Rennesøy kommune